**Форми на оценка и проверка на компетенциите**

Формирането на оценката зависи от активността на студента по време на протичането на курса или от изпитния резултат по време на сесията. Изпитването е чрез тестове. Крайната оценка в курс е средно аритметично от получените оценки и се осъществява по един от следните начини:

1. Текущо оценяване през семестъра – провежда се по време на семестъра след запознаване с определени теми. Крайната оценка от курса се формира като средно аритметично от всички оценки при условие, че студентът е участвал в повече от 50% от занятията. Участието се регистрира по индивидуалната учебна активност за всяка седмица – изпълнение на възложени задания или тестове за самооценка. В противен случай студентът се явява на финален изпит. Текущото оценяване се състои от два теста – всеки с тегло 50% от окончателната оценка. Минимални изисквания за всеки от тях са 51 точки, което се равнява на оценка Среден 3, при максимален брой възможни точки 100 - Отличен 6. Окончателната оценка на студента се формира съгласно посочените по-горе тегла. При слаба оценка на един от тестовете студентът се явява на поправка по време на изпитната сесия.
2. Финален изпит – провежда се по време на сесията и се състои от комплексен тест, обхващащ целия материал. Предназначен е за само студенти, които нямат посещение на повече от 50% от занятията или желаят ново оценяване.
3. Комбинирано оценяване - студент, който е посещавал повече от 50% от занятията, но не е удовлетворен от оценката при текущото оценяване, се явява на финален изпит. Окончателната оценка на студента се формира в зависимост от предадените форми за текущо оценяване и показаните резултати на изпита.

Датите на провеждане на текущия контрол подлежат на уточняване с преподавателя. Обикновено тестовете се провеждат през 7-ма и 14-та седмица от семестъра. На последното занятие се оформя окончателната оценка от текущото оценяване. То дава възможност на студент, пропуснал някоя от датите за текущ контрол да се яви на едно изпуснато контролно. Поправка на слаби оценки не се предвижда.